На основу члана 109. став 5. и 6. Статута општине Ћићевац („Сл. лист општине Ћићевац“, бр. 3/19) и члана 19. Одлуке о јавним расправама („Сл. лист општине Ћићевац“, бр. 16/19) ,

Одсек за урбанизам, грађевинарство и инспекцијске послове, дана 22.11.2021. године, сачинио је

ИЗВЕШТАЈ

о спроведеној јавној расправи у поступку доношења

 Програма гасификације насеља општине Ћићевац

Јавни позив за учешће у јавној расправи у поступку доношења Програма гасификације насеља општине Ћићевац, усвојило је Општинско веће на својој 65. седници, одржаној 01.11.2021. године и исти је објављен на интернет презентацији општине.

У Јавном позиву садржан је и Програм јавне расправе.

Предмет јавне расправе био је Нацрт Програма гасификације насеља општине Ћићевац.

Јавна расправа је у складу са чланом 105. и 109. Статута општине Ћићевац, спровођена у трајању од 20 дана и то почев од 02.11.2021. године до 22.11.2021. године.

Дана 22. новембра, са почетком у 10.00 часова, у оквиру јавне расправе планирано је одржавање отвореног састанка представника надлежних органа општине Ћићевац са заинтересованим грађанима, представницима удружења грађана и привредним субјектима у великој сали Скупштине општине Ћићевац.

Осим представника органа општине није било других присутних лица.

 Током трајања јавне расправе у писаном облику није изнет ни један предлог, сугестија или примедба у поступку доношења Програма гасификације насеља општине Ћићевац.

На основу наведеног, након одржане Јавне расправе, доставља се Општинском већу овај Извештај ради утврђивања Предлога одлуке о усвајању Програма гасификације насеља општине Ћићевац.

ОДСЕК ЗА УРБАНИЗАМ, ГРАЂЕВИНАРСТВО И ИНСПЕКЦИЈСКЕ ПОСЛОВЕ